laion/Wikipedia-Exotic huggingface dataset:
קווגוצ'י

קווגוצ'י (ביפנית: 川口市) היא עיר במחוז סאיטאמה שביפן. בשנת 2021 אוכלוסיית העיר הוערכה ב-607,000 תושבים החיים ב-293,000 משקי בית. הצפיפות היא 9,800 נפש לקמ"ר ושטח העיר הוא כמעט 62 קילומטרים רבועים. קווגוצ'י הוקמה ב-1 באפריל 1889 כחלק מהקמת מערכת העיריות המודרנית. קווגוצ'י הוגדרה כעיירה ב-1 באפריל 1933 לאחר מיזוגה עם מספר כפרים סמוכים. לאורך ההיסטוריה קווגוצ'י חוותה אסונות רבים ובהם שיטפונות, רעידת אדמה ומלחמה. נהר ארקאווה הציף את קווגוצ'י אינספור פעמים והרס את החקלאות, מה שהביא לרעב. כמו כן, רעידת האדמה הגדולה בקאנטו בשנת 1923 גרמה נזק למבנים בקווגוצ'י, והרגה 99 בני אדם. כיום אוכלוסיית קווגוצ'י ממשיכה לגדול, ונבנים בה בנייני דירות גבוהים רבים סביב תחנות הרכבת. ב-1 באפריל 2001, קווגוצ'י הוגדרה כעיר מיוחדת, עם אוטונומיה מקומית מוגברת. נכון ל-1 במאי 2010, מספר התושבים בקווגוצ'י עמד על כ-516,409 תושבים - מתוכם 20,808 תושבים זרים. לאורך השנים חלה עלייה הדרגתית במספר התושבים שאינם יפנים המתגוררים בעיר וזאת לאור המיקום הנוח שבסמוך לטוקיו ושכר הדירה הנמוך יחסית. כיום אוכלוסיית הזרים מורכבת בעיקר מסיניים, קוריאנים ופיליפיניים. קווגוצ'י היא פרטטר טיפוסי של מטרופולין טוקיו. קצב גידול האוכלוסייה ירד באמצע שנות ה-90, אך האץ שוב מאז. הילודה בעיר ירדה (כפי שקרה ביפן כולה), אך אחוז המבוגרים בה נמוך מעט לעומת שאר ערי יפן. התפתחות האוכלוסייה כדהלן: 1933 – 45,573 1945 – 97,709 1955 – 130,545 1965 – 231,193 1975 – 335,864 1980 – 373,123 1990 – 433,262 2000 – 455,886 2010 – 500,598 2015 – 592,602 קווגוצ'י מנוהלת באמצעות מודל ראש עיר-מועצה עם ראש עיר שנבחר ישירות על ידי התושבים ומועצה בת 42 חברים. העיר מיוצגת באמצעות שבעה חברים באספת מחוז סאיטאמה. מדיה וקבצים בנושא קווגוצ'י בוויקישיתוף אתר האינטרנט הרשמי של קווגוצ'י (ביפנית) קווגוצ'י, ברשת החברתית פייסבוק קווגוצ'י, ברשת החברתית אקס (טוויטר) קווגוצ'י, באתר אנציקלופדיה בריטניקה (באנגלית) Ministry of Justice. "Press release June 2009".
פיגוע הירי בצומת בני נעים (2000)

הפיגוע בצומת בני נעים היה פיגוע ירי שאירע ב-8 בדצמבר 2000 בצומת בני נעים שבדרום הר חברון סמוך לקריית ארבע. בפיגוע נהרג נהג ההסעות אליהו בן עמי ואחת המורות שהסיע, רינה דידובסקי. ביום שישי, 8 בדצמבר 2000, כחודשיים לאחר לפרוץ האינתיפאדה השנייה, הסיע אליהו בן עמי מעתניאל, נהג הסעות במקצועו, מספר מורים לבית הספר בקריית ארבע. בצומת בני נעים, עקפה מכונית פלסטינית את רכבו, והמחבל וואל אל-ג'עברי החל לירות לעברו. מהיריות נפגע בן עמי, ואחת המורות שנסעו ברכב, רינה דידובסקי מבית חגי, נהרגה. בן עמי פונה לבית החולים הדסה עין כרם שבירושלים, שם נקבע מותו. המחבל וואל אל ג'עברי נידון לשני מאסרי עולם אך שוחרר בעסקת שליט וגורש לעזה. אחיו ביצע את הפיגוע ליד גבעת האבות בו נרצח אדם אחד וארבעה נפצעו, בהם אחד באורח קשה. אליהו בן עמי היה מחותנו של הרב מיכאל מרק שנהרג בפיגוע ב-2016. פיגוע הירי בצומת בני נעים (2010) מערכת וואלה!‏, שלושה ישראלים נהרגו בשטחים - צה"ל מכתר את הערים הפלסטיניות, באתר וואלה, 8 בדצמבר 2000 שבתי בנדט ומשה שטיינמץ‏, לא הקורבן הראשון לטרור: האסונות של משפחת הנרצח בפיגוע הירי, באתר וואלה, 2 ביולי 2016 באתר הקול היהודי.
ג'אנלואיג'י ג'למטי

ג'אנלואיג'י ג'למטי (באיטלקית: Gianluigi Gelmetti(אנ');‏ 11 בספטמבר 1945 – 11 באוגוסט 2021) היה מנצח איטלקי. ג'למטי נולד ברומא. למד ניצוח יחד עם עוד מנצחים מפורסמים, כמו סרג'יו צ'ליבידאקה, פרנקו פררה והנס סווארובסקי. ניצח לראשונה על תזמורת בגיל 16. הוא ניצח על תזמורת רדיו שטוטגרט בין השנים 1989–1998, ועל התזמורת הפילהרמונית של מונטה קרלו בין 1990–1992. בשנת 2001 התמנה למנצח הראשי של האופרה של רומא, תפקיד שמילא עד שנת 2011, ובין השנים 2004–2008 היה גם המנצח הראשי של התזמורת הסימפונית של סידני. נפטר ב-11 באוגוסט 2021 במונקו . מדיה וקבצים בנושא ג'אנלואיג'י ג'למטי בוויקישיתוף ג'אנלואיג'י ג'למטי, במסד הנתונים הקולנועיים IMDb (באנגלית) ג'אנלואיג'י ג'למטי, באתר AllMusic (באנגלית) ג'אנלואיג'י ג'למטי, באתר MusicBrainz (באנגלית) ג'אנלואיג'י ג'למטי, באתר Discogs (באנגלית) http://www.abc.net.au/7.30/content/2004/s1054335.htm "È morto il maestro Gianluigi Gelmetti, aveva 75 anni". La Repubblica. 11 באוגוסט 2021. {{cite news}}: (עזרה)
אנטוניו סילבה

אנטוניו ז'ואאו פריירה אלבקרקי טבארש סילבה (בפורטוגזית: António João Pereira Albuquerque Tavares Silva; נולד ב-30 באוקטובר 2003 בוויזאו שבפורטוגל) הוא כדורגלן פורטוגזי המשחק בעמדת הבלם בקבוצת בנפיקה ליסבון מליגת העל הפורטוגלית ובנבחרת פורטוגל. סילבה גדל במחלקת הנוער של בנפיקה ליסבון. ב-27 באוגוסט ערך את הופעת הבכורה שלו בקבוצה הראשונה של המועדון, בניצחון 3-0 על בואבישטה במסגרת המחזור הרביעי בליגת העל הפורטוגלית לעונת 2022/2023. ב-25 באוקטובר הבקיע את שער הבכורה שלו במועדון, בניצחון 4-3 על יובנטוס במסגרת שלב הבתים של ליגת האלופות לעונת 2022/2023. ב-6 בנובמבר הבקיע את שערי הבכורה שלו בליגה, בניצחון 5-1 על אשטוריל במסגרת המחזור ה-12 בליגה. נכלל בסגל נבחרת פורטוגל לטורניר מונדיאל 2022, על-אף שלא ערך הופעות במדי הנבחרת עד למועד הזימון. ב-17 בנובמבר 2022 ערך סילבה את הופעת הבכורה שלו בנבחרת פורטוגל, בניצחון 4-0 על נבחרת ניגריה במשחק ידידות לקראת מונדיאל 2022. נכלל בסגל נבחרת פורטוגל לטורניר יורו 2024. מדיה וקבצים בנושא אנטוניו סילבה בוויקישיתוף אנטוניו סילבה, ברשת החברתית אינסטגרם אנטוניו סילבה, באתר Transfermarkt אנטוניו סילבה, באתר Soccerway אנטוניו סילבה, באתר BDFutbol אנטוניו סילבה, באתר WorldFootball.net אנטוניו סילבה, באתר National Football Teams אנטוניו סילבה, באתר FootballDatabase.eu A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
גונסאלו אינסיו

גונסאלו ברנרדו אינסיו (בפורטוגזית: Gonçalo Bernardo Inácio; נולד ב-25 באוגוסט 2001 באלמדה שבפורטוגל) הוא כדורגלן פורטוגזי המשחק בעמדת הבלם בקבוצת ספורטינג ליסבון מליגת העל הפורטוגלית ובנבחרת פורטוגל. אינסיו גדל במחלקת הנוער של ספורטינג ליסבון. ב-28 באוקטובר 2020 ערך את הופעת הבכורה שלו בקבוצה הבוגרת של המועדון, בניצחון 1–3 על ז'יל ויסנטה במסגרת המחזור הראשון בליגת העל הפורטוגלית לעונת 2020/2021. בשתי העונות הראשונות שלו בקבוצה הבוגרת של המועדון ערך 48 הופעות ליגה, בהן הבקיע חמישה שערים. ב-23 במרץ 2023 ערך אינסיו את הופעת הבכורה שלו בנבחרת פורטוגל, בניצחון 0–4 על נבחרת ליכטנשטיין במסגרת מוקדמות יורו 2024. נכלל בסגל נבחרת פורטוגל לטורניר יורו 2024. ספורטינג ליסבון אליפות פורטוגל (1): 2020/2021 גביע הליגה הפורטוגלית (2): 2020/2021, 2021/2022 הסופר קאפ הפורטוגלי (1): 2021 מדיה וקבצים בנושא גונסאלו אינסיו בוויקישיתוף גונסאלו אינסיו, באתר Transfermarkt גונסאלו אינסיו, באתר Soccerway גונסאלו אינסיו, באתר BDFutbol גונסאלו אינסיו, באתר WorldFootball.net גונסאלו אינסיו, באתר National Football Teams גונסאלו אינסיו, באתר FootballDatabase.eu Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
טיאגו ג'אלו

טיאגו עמנואל אמבאלו ג'אלו (בפורטוגזית: Tiago Emanuel Embaló Djaló; נולד ב-9 באפריל 2000 באמדורה שבפורטוגל) הוא כדורגלן פורטוגזי המשחק בעמדת הבלם בפורטו בהשאלה מיובנטוס. ג'אלו גדל במחלקת הנוער של ספורטינג ליסבון. בעונת 2017/2018 שיחק בקבוצת המילואים של המועדון במסגרת הליגה הפורטוגלית השנייה. בחודש ינואר 2019 חתם ג'אלו במילאן מהסרייה א' לקראת תום חוזהו בספורטינג ליסבון. ב-1 באוגוסט 2019, מבלי שערך הופעה אחת במילאן, חתם ג'אלו על חוזה לחמש עונות בליל מליגת העל הצרפתית. ב-11 באוגוסט ערך את הופעת הבכורה שלו במועדון, בניצחון 1–2 על נאנט במסגרת המחזור הראשון בליגה לעונת 2019/2020. הוא זכה עם ליל באליפות צרפת בעונת 2020/2021. ב-22 בינואר 2024 חתם ג'אלו על חוזה לשנתיים וחצי ביובנטוס מהסרייה א'. ב-25 במאי 2024 ערך את הופעת הבכורה שלו כאשר נכנס כמחליף בדקה ה-74 בניצחון 2-0 על מונצה. ב-3 בספטמבר 2024 הושאל לפורטו. ליל אליפות צרפת (1): 2020/2021 גביע האלופות הצרפתי (1): 2021 מדיה וקבצים בנושא טיאגו ג'אלו בוויקישיתוף טיאגו ג'אלו, ברשת החברתית אקס (טוויטר) טיאגו ג'אלו, ברשת החברתית אינסטגרם טיאגו ג'אלו, באתר Transfermarkt טיאגו ג'אלו, באתר Soccerway טיאגו ג'אלו, באתר BDFutbol טיאגו ג'אלו, באתר WorldFootball.net טיאגו ג'אלו, באתר FootballDatabase.eu טיאגו ג'אלו, באתר ESPN Tiago Djalo arrives for Milan באתר Football Italia, ‏ 25 בינואר 2019 (באנגלית) Grand espoir du football portugais, Tiago Djaló est Lillois באתר הרשמי של ליל, 1 באוגוסט 2019 (בצרפתית) Juventus.com, Tiago Djaló joins Juventus - Juventus, Juventus.com (באנגלית) עם בלם מיובנטוס: יריבת מכבי תא מתחזקת - ערוץ הספורט, באתר Sport5.co.il - אתר ערוץ הספורט, ‏2024-09-03 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טיאגו ג'אלו".
ויטור אוליביירה

ויטור מנואל קרבאליו אוליביירה (בפורטוגזית: Vítor Manuel Carvalho Oliveira; נולד ב-15 במרץ 2000 בקבסייראס דה בסטו שבפורטוגל), הידוע בכינוי ויטיניה (בפורטוגזית: Vitinha), הוא כדורגלן פורטוגזי המשחק בעמדת החלוץ בגנואה מהסרייה א' בהשאלה מאולימפיק מרסיי. ויטיניה גדל במחלקות הנוער של קאסה בנפיקה, אז'יאס אלביטה וספורטינג בראגה. ב-18 בינואר 2021 חתם ויטיניה על חוזה מקצעוני ראשון בבראגה ל-3.5 שנים ב-28 בפברואר 2021 ערך את הופעת הבכורה שלו בקבוצה הראשונה של המועדון, בניצחון 2–1 על נסיונל מדיירה במסגרת המחזור ה-21 בעונת 2020/2021 בליגת העל הפורטוגלית. זו הייתה הופעתו היחידה בליגה באותה עונה, אך הוא היה חלק מהקבוצה שזכתה בגביע באותה עונה כשהופיע פעם אחת במסגרת הגביע. ואת רב המשך העונה הוא העביר בקבוצת המילואים של המועדון. את הגול הראשון שלו במדי הקבוצה הבכירה הוא כבש רק בעונה שלאחר מכן ב-25 באוקטובר של אותה שנה, בניצחון 1–0 על ז'יל ויסנטה. חודש לאחר מכן כבש ויטיניה רביעייה בניצחון 6–0 של בראגה על סנטה קלרה במסגרת הגביע. ואת העונה הראשונה המלאה שלו בקבוצה הראשונה הוא סיים עם 7 שערים ב-24 הופעות בליגה ועם 14 שערים ב-38 הופעות הכוללות גם 9 הופעות במדי הקבוצה בליגה האירופית ושער אחד בניצחון 2–0 על מונקו במסגרת שמינית הגמר. בעונת 2022/2023 הוא כבר הפך לבורג מרכזי בקבוצה, הוא כבש שלושער בתיקו 3–3 של בראגה עם סן-ז'ילואז הבלגית בליגה האירופית וסיים כמלך השערים של שלב הבתים עם 4 שערים יחד עם סנטיאגו חימנס מפיינורד. בליגה הוא כבש 7 שערים ב-17 מחזורים, עד ינואר, מה שתפס את תשומת ליבם של מועדונים ברחבי אירופה. ב-31 בינואר 2023 חתם ויטניה על חוזה ל-4.5 שנים תמורת 32 מיליון אירו באולימפיק מרסיי מהליג 1 הצרפתית. בכך שבר את סכום השיא בו מכרה בראגה שחקן כשעבר את פרנסיסקו טרינקאו שנמכר לברצלונה בדיוק 3 שנים מוקדם יותר תמורת 31 מיליון אירו. ב-5 בפברואר 2023 ערך ויטניה את הופעת הבכורה שלו במדי מרסיי בהפסד 1–3 לניס במסגרת המחזור ה-22 בליגה הצרפתית. את שער הבכורה שלו כבש ויטינה ב-16 באפריל כאשר כבש צמד בניצחון 3–1 על טרואה. וסיים את העונה עם שני שערים ב-14 הופעות בליגה. בעונה שלאחר מכן עונת 2023/2024 כבש ויטיניה 3 שערים ב-18 הופעות ועוד שער אחד בליגה האירופית עד סוף ינואר. ב-1 בפברואר 2024, עבר ויטיניה בהשאלה לגנואה מהסרייה א'. יומיים לאחר מכן, הוא ערך את הבכורה שלו בקבוצה בתיקו 0–0 עם אמפולי. ספורטינג בראגה הגביע הפורטוגלי (1): 2020/2021 ויטור אוליביירה, באתר Transfermarkt ויטור אוליביירה, באתר Soccerway ויטור אוליביירה, באתר BDFutbol ויטור אוליביירה, באתר FootballDatabase.eu OFICIAL: Sp. Braga segura Vítor Oliveira, Maisfutebol (בפורטוגזית) Redação, Braga isolado no segundo lugar após vitória na Madeira (e já sonha com a Champions), O Minho, ‏2021-02-28 (ב־European Portuguese) Estreia a marcar vale vitória do Braga vence em Barcelos, www.ojogo.pt (ב־European Portuguese) Rádio e Televisão de Portugal, Sp. Braga cilindra Santa Clara e segue na Taça, Sp. Braga cilindra Santa Clara e segue na Taça (בפורטוגזית) O golo de Vitinha que fechou as contas do Braga-Mónaco, www.ojogo.pt (ב־European Portuguese) Vitinha est Olympien !, OM (בצרפתית) Vitinha no Marselha numa transferência que entra para a história do Braga, www.ojogo.pt (ב־European Portuguese) Moffi makes debut as Nice win at Marseille, Ligue1 COM (באנגלית) dstorace, Vitinha è ufficiale il trasferimento, Genoa Cricket and Football Club - Official Website, ‏2024-02-01 (ב־)
ז'ואאו פלהיניה

ז'ואאו מריה לובו אלבש פלהיניה גונסלבש (בפורטוגזית: João Maria Lobo Alves Palhinha Gonçalves; נולד ב-9 ביולי 1995 בליסבון שבפורטוגל) הוא כדורגלן פורטוגזי המשחק בעמדת הקשר האחורי בקבוצת באיירן מינכן מהבונדסליגה ובנבחרת פורטוגל. פלהיניה גדל במחלקות הנוער של אלטה דה ליסבון, סקבננסה וספורטינג ליסבון. הוא החל את הקריירה המקצוענית שלו בקבוצה הבוגרת של ספורטינג ליסבון במסגרת ליגת העל הפורטוגלית, ממנה הושאל למוריירנסה, בלננסש וספורטינג בראגה מליגת העל הפורטוגלית. ב-4 ביולי 2022 חתם פלהיניה על חוזה לחמש עונות בפולהאם מהפרמייר ליג. ב-6 באוגוסט ערך את הופעת הבכורה שלו במועדון, בתיקו 2-2 נגד ליברפול במסגרת המחזור הראשון בליגה לעונת 2022/2023. ב-20 באוגוסט הבקיע את שער הבכורה שלו במועדון, בניצחון 3-2 על ברנטפורד במסגרת המחזור השלישי בליגה. ב-11 ביולי 2024 חתם פלהיניה על חוזה ל-4 שנים בבאיירן מינכן מהבונדסליגה. ב-24 במרץ 2021 ערך פלהיניה את הופעת הבכורה שלו בנבחרת פורטוגל, בניצחון 1-0 על נבחרת אזרבייג'ן במסגרת מוקדמות מונדיאל 2022. ב-30 במרץ הבקיע את שער הבכורה שלו בנבחרת, בניצחון 3-1 על נבחרת לוקסמבורג במסגרת מוקדמות מונדיאל 2022. הוא היה חלק מסגל נבחרת פורטוגל לטורניר יורו 2020 בשנת 2021, וערך שתי הופעות בטורניר. נכלל בסגל נבחרת פורטוגל לטורניר מונדיאל 2022. נכלל בסגל נבחרת פורטוגל לטורניר יורו 2024. ספורטינג בראגה גביע הליגה הפורטוגלית (1): 2019/2020 ספורטינג ליסבון אליפות פורטוגל (1): 2020/2021 גביע הליגה הפורטוגלית (2): 2020/2021, 2021/2022 הסופר קאפ הפורטוגלי (1): 2021 מדיה וקבצים בנושא ז'ואאו פלהיניה בוויקישיתוף ז'ואאו פלהיניה, ברשת החברתית אינסטגרם ז'ואאו פלהיניה, באתר Transfermarkt ז'ואאו פלהיניה, באתר Soccerway ז'ואאו פלהיניה, באתר BDFutbol ז'ואאו פלהיניה, באתר WorldFootball.net ז'ואאו פלהיניה, באתר National Football Teams ז'ואאו פלהיניה, באתר FootballDatabase.eu Fulham sign Palhinha באתר הרשמי של פולהאם, 4 ביולי 2022 (באנגלית) FC Bayern sign João Palhinha, ‏11 ביולי 2024 A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
לוקה נץ

לוקה נץ (בגרמנית: Luca Netz; נולד ב-15 במאי 2003 בברלין שבגרמניה) הוא כדורגלן גרמני המשחק בעמדת המגן השמאלי בקבוצת בורוסיה מנשנגלדבך מהבונדסליגה. נץ גדל במחלקת הנוער של הרטה ברלין. ב-2 בינואר 2021 ערך את הופעת הבכורה שלו בקבוצה הבוגרת של המועדון, בניצחון 0–3 על שאלקה 04 במסגרת המחזור ה-14 בבונדסליגה לעונת 2020/2021. ב-13 בפברואר הבקיע את שערו היחיד במועדון, בתיקו 1-1 נגד שטוטגרט במסגרת המחזור ה-21 בליגה. בסך הכל ערך 11 הופעות ליגה במדי המועדון, בהן הבקיע שער אחד. ב-6 באוגוסט 2021 חתם נץ בבורוסיה מנשנגלדבך מהבונדסליגה. ב-21 באוגוסט ערך את הופעת הבכורה שלו במועדון, בהפסד 0–4 לבאייר לברקוזן במסגרת המחזור השני בליגה לעונת 2021/2022. נץ הוא חלק מסגל נבחרת גרמניה עד גיל 21. מדיה וקבצים בנושא לוקה נץ בוויקישיתוף לוקה נץ, ברשת החברתית אינסטגרם לוקה נץ, באתר Transfermarkt לוקה נץ, באתר Fussballdaten.de (בגרמנית) לוקה נץ, באתר Soccerway לוקה נץ, באתר WorldFootball.net לוקה נץ, באתר FootballDatabase.eu
The Little Mermaid (פסקול)

The Little Mermaid: Original Walt Disney Records Soundtrack הוא הפסקול לסרט ההנפשה של חברת וולט דיסני משנת 1989, "בת הים הקטנה". מידע על האלבום The Little Mermaid באתר MusicBrainz האלבום The Little Mermaid באתר Discogs האלבום The Little Mermaid באתר ספוטיפיי Gold/Platinum, Music Canada (באנגלית אמריקאית) Datenbank: BVMI, www.musikindustrie.de Award, BPI (באנגלית) Gold & Platinum, RIAA (באנגלית אמריקאית)
הרדמה ספינלית

הרדמה ספינלית היא סוג הרדמה אזורית, במהלכה מזריקים חומרי אלחוש בתוך נוזל המוח והשדרה. החלל הספינלי גם נקרא החלל התת-עכבישי שבו נמצא הנוזל המוח והשדרה שמקיף את חוט השדרה. המטופל יכול לשבת על המיטה, או לשכוב על צדו עם ברכיים כפופות. זריקה קטנה של הרדמה מקומית מונחת באתר ההזרקה הספינלית תחת העור. במהלך ההחדרה, המחט עוברת דרך: עור שומן תת-עורי הרצועה הסופרספינוסית הרצועה הבין-שדרתית ליגמנטום פלבום החלל האפידורלי הקרום הקשה הקרום העכבישי יש מספר סוגים של מחטים בשימוש. יש למטח Quincke קצה חד, והנוזל יוצא מקודקוד המטח. קצה המטח Whitacre זה יותר מעוגל, והנוזל יוצא מהצד של המחט. המחט Sprotte, כמו המחט Whitacre נקרא מטח עיפרון. יש בו פתח צדי ארוך. באופן כלל ההרדמה ספינלית משתמש בחומרים ההרדמה מקומים כמו בופיווקאין. גם משתמשים באופיואידים (כמו פנטניל) כתרופות נוספות. בשנת 1898 ביצע המנתח הגרמני אוגוסט בייר ניסויים הראשונים בהזרקה ספינלית לצורכי ההרדמה. הוא הזריק קוקאין בחלל הספינלית של עובד בן 34 שנים. להרדמה ספינלית יש השפעה מהירה מאוד. אובדן התחושה הזה אינטנסיבי בהשוואה להרדמה אפידורלית. עם זאת, הניקוב בקרום הקשה יכול להוביל לכאב ראש חמור. סיכון זה מופחת על ידי שימוש במחטים עדינות מאוד. מדיה וקבצים בנושא הרדמה ספינלית בוויקישיתוף Morgan GE et al, Clinical Anesthesiology, 2002, Lange Medical Books {{{מחבר}}}, The association between post-dural puncture headache and needle type during spinal anaesthesia: a systematic review and network meta-analysis, Anaesthesia, 17 בדצמבר 2020 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שגרירות ערב הסעודית באיראן

שגרירות ערב הסעודית באיראן (בפרסית: سفارت عربستان سعودی، تهران) הייתה הנציגות הדיפלומטית של ערב הסעודית באיראן, עד ינואר 2016, אז נותקו היחסים הדיפלומטיים הבילטרליים הישירים בין שתי הממשלות, בעקבות התקפת ההמון על השגרירות בינואר 2016. לפני ינואר 2016, בראש המשלחת הדיפלומטית עמד חסן איברהם חמד אל-זויד, שגריר ממלכת ערב הסעודית בטהראן. בינואר 2016 הוציאה ערב הסעודית להורג 47 אנשים באשמות טרור, כולל את נימר א-נימר, שייח' סעודי שיעי בעל השפעה אשר קרא להפיכת המשטר הסעודי ("בדרכי שלום"). ההוצאה להורג גררה הפגנות אלימות באיראן. מפגינים זועמים באיראן הציתו את בנין שגרירות ערב הסעודית בטהראן, והתפרעו בנציגותה במשהד, בצפון איראן. השגרירות הוצתה על ידי המון איראני עם בקבוק תבערה. השגרירות הייתה ריקה במהלך ההפגנות. כוח אכיפת החוק של איראן הגיב להתפרעות ועצר 40 בני אדם במהלך התקרית. יום לאחר מכן, שוב נערכו הפגנות של מאות איראנים בטהראן, והנשיא חסן רוחאני כינה את הנזק לשגרירות "בשום אופן לא מוצדק". משרד החוץ האיראני פנה לציבור להירגע ולכבד את החסינות הדיפלומטית. ממשלת ערב הסעודית ניתקה את היחסים הדו-צדדיים בין שתי הממשלות בעקבות התקרית. יחסי איראן–ערב הסעודית המתקפה על הנציגויות הדיפלומטיות הסעודיות באיראן מדיה וקבצים בנושא שגרירות ערב הסעודית באיראן בוויקישיתוף embassies.mofa.gov.sa Diplomatic Mission of the Kingdom of Saudi Arabia in Iran גרדיאן, רויטרס, אי-פי, שגרירות סעודיה בטהראן הוצתה לאחר שהוציאה להורג איש דת שיעי, באתר הארץ, 3 בינואר 2016 Cassandra Vinograd. "Iran Slams Saudi Arabia's Execution of Sheikh Nimr al-Nimr as Backlash Mounts". NBC News. נבדק ב-3 בינואר 2016. {{cite web}}: (עזרה) Yousuf Basil, Salma Abdelaziz and Michael Pearson, CNN (2 בינואר 2016). "Tehran protest after Saudi Arabia executes Shiite cleric - CNN.com". CNN. נבדק ב-3 בינואר 2016. {{cite web}}: (עזרה)תחזוקה - ציטוט: multiple names: authors list (link) Loveluck, Louisa. "Iran supreme leader says Saudi faces 'divine revenge'". Telegraph.co.uk. אורכב מ-המקור ב-2 בינואר 2016. נבדק ב-4 בינואר 2016. {{cite news}}: (עזרה) Staff writers. "Farsnews". en.farsnews.com. נבדק ב-4 בינואר 2016. {{cite news}}: (עזרה) Ben Brumfield, Yousuf Basil and Michael Pearson, CNN (3 בינואר 2016). "Mideast protests rage after Saudi Arabia executes Shia cleric al-Nimr, 46 others". CNN. נבדק ב-3 בינואר 2016. {{cite web}}: (עזרה)תחזוקה - ציטוט: multiple names: authors list (link) Will Worley (3 בינואר 2016). "Nimr al-Nimr execution: Saudi Arabian embassy in Tehran 'attacked by protesters'". The Independent. {{cite web}}: (עזרה) רויטרס, אי-פי, לאחר ההסתערות על השגרירות: סעודיה מנתקת את קשריה עם איראן, באתר הארץ, 3 בינואר 2016
סונטג

האם התכוונתם ל... איתי סונטג – מחזאי ומנטליסט ישראלי סוזן סונטג – סופרת, במאית קולנוע, פילוסופית, מומחית בתורת הספרות ופעילה פוליטית יהודיה-אמריקאית
נפתלי צבי וייס

הרב נפתלי צבי וייס (נולד בכ"ה באייר ה'תש"ח, 1948) הוא האדמו"ר מספינקא בארצות הברית, בורו פארק. נולד לרב יעקב יוסף וייס, האדמו"ר מספינקא, ולפערל בת רבי אביש הורוביץ מקראלי. אביו התגורר בישראל ובארצות הברית לסירוגין, וניהל מוסדות חינוך הן בבני ברק והן בבורו פארק. בחודש ניסן ה'תשמ"ח נפטר אביו, ועל פי צוואתו הוא מונה לממלא המקום באדמו"רות בבורו פארק. אחיו הגדול ממנו, הרב יצחק אייזיק וייס, נהרג כמה שנים לפני כן בתאונת דרכים. למוסדות בראשותו כוללי אברכים, ישיבות ותלמוד תורה. כמו כן ישנם בתי מדרש שלו בבני ברק בראשות חתנו הרב אשר ישעיה אייכנשטיין, ובית המדרש "חקל יצחק" בלייקווד בראשות בנו הרב מאיר יצחק אייזיק וייס. ב-2007 נעצר בלוס אנג'לס בחשד לעבירות מס, ונדון ל-24 חודשי מאסר, אותם ריצה החל מדצמבר 2010 ביוסטון שבטקסס. בנו הרב יהושע שלום וייס הוא רב הקהילה בבורו פארק. חתנו הוא הרב חיים מאיר הגר, בן רבי מנחם מנדל הגר, האדמו"ר מוויז'ניץ - מרכז. צַדִּיקִים יִרְאוּ וְיִשְׂמָחוּ • שמחת החתונה לנכד האדמו"ר מספינקא, באתר JDN‏ משה ויסברג, הרבי מספינקא ארצות הברית שבת בבני ברק; תיעוד ממוצ"ש, באתר כל רגע לעיקוואד: הרחבת גבולי הקדושה אין קהל חקל יצחק ספינקא מיטן אפקויף פון דריי לאטס פאר ביהמ"ד באתר "בחצרות הקודש" (ביידיש) ניצן ארליך, ‏כ"ק האדמו"ר מספינקא נשפט ל-24 חודשי מאסר, באתר כיכר השבת, 21 בדצמבר 2009 ניצן ארליך, ‏האדמו"ר מספינקא נכנס לכלא: "גזירה מהשמים", באתר כיכר השבת, 14 בדצמבר 2010
וילהלם אדם

וילהלם אדם (28 במרץ 1893 – 24 בנובמבר 1978) היה גנרל בצבא העם הלאומי ומדינאי מזרח גרמני. וילהלם אדם נולד באייכן ב-28 במרץ 1893 למשפחה חקלאית. אחרי סיום לימודיו בשנת 1913 הוא התגייס לצבא הגרמני ונלחם במלחמת העולם הראשונה, בסוף המלחמה הוא השתחרר ומצא עבודה כמורה. בשנת 1923 הוא הצטרף למפלגה הנאצית ולקח חלק בפוטש במינכן באותה שנה. בשנת 1926 הוא עזב את המפלגה הנאצית והצטרף למפלגת העם הגרמני והיה חבר בה עד שנת 1929. אדם הצטרף לקסדת הפלדה בשנת 1930 ואחרי שהארגון אוחד עם האס אה הוא הפך להיות חבר בארגון זה עד שהוא הועבר לרשימת כוחות המילואים, בשנת 1934 הוא התגייס לורמאכט ושימש כמדריך ומורה בבית ספר לחי"ר בדבריץ, סקסוניה. במהלך שירותו הגיע לדרגת מיור. עם פרוץ מלחמת העולם השנייה הוא מונה להיות השליש של הארמייה השישית, וב-1941 הוא מונה להיות שלישו של פרידריך פאולוס. ב-1943 אדם שכבר קודם לדרגת אוברסט לוטננט (סגן-אלוף) נפל בשבי הסובייטי אחרי כניעת הכוחות הגרמנים בקרב סטלינגרד. בזמן שהייתו בשבי הוא הצטרף לליגת הקצינים הגרמנים, ארגון אנטי-נאצי של שבויי מלחמה גרמנים, משום כך דן אותו בית משפט גרמני לגזר דין מוות בהיעדרו. אדם חזר לשטח הכיבוש הסובייטי בגרמניה בשנת 1948 והיה בין המייסדים של המפלגה הלאומית דמוקרטית של גרמניה, עד שנת 1949 הוא עבד כיועץ לממשלת סקסוניה, בשנת 1950 הוא מונה לשר האוצר של סקסוניה, משרה בה החזיק עד שנת 1952, הוא היה גם חבר בפולקסקאמר, פרלמנט גרמניה המזרחית בין השנים 1949–1963. אדם הצטרף בשנת 1953 לצבא העם הלאומי ושירת בתפקיד מפקד בית הספר לקצינים עד לפרישתו מן הצבא בשנת 1958. במהלך שירותו הגיע לדרגת אוברסט (אלוף-משנה). בשנת 1977, ביום העצמאות ה-28 של מזרח גרמניה, הוא הועלה לדרגת גנרל-מיור בדימוס, וב-24 בנובמבר 1978 הוא נפטר בביתו שבדרזדן. מדיה וקבצים בנושא וילהלם אדם בוויקישיתוף
קבלאן (פירושונים)

האם התכוונתם ל... קבלאן – עיירה פלסטינית אישים: אסמאעיל קבלאן – איש צבא דרוזי-ישראלי ביאן קבלאן – פוליטיקאי דרוזי-ישראלי ג'יהאד קבלאן – קצין בדימוס במשטרת ישראל, בנו של אסמאעיל קבלאן היאם קבלאן – משוררת דרוזית ערבייה-ישראלית קבלן (פירושונים)
הלאפ דאנס האחרון

הלאפ דאנס האחרון הוא סרט תיעודי ישראלי משנת 2021 שכתב וביים ישראל (ישרי) הלפרן. הסרט הוקרן בפסטיבל חיפה ובפסטיבל הבינלאומי הוט דוקס. בדצצמר 2018 אושר בכנסת חוק איסור צריכת זנות. שנה לאחר מכן נקבע באופן תקדימי בישראל כי הלאפ דאנס הנהוג במועדוני החשפנות נחשב גם הוא למעשה זנות. בעקבות ההחלטה החלה המשטרה בשיתוף עיריית תל אביב בסגירה של מועדוני החשפנות בעיר. הסרט עוקב אחרי ארבע חשפניות שעבדו במועדונים, בעת שהן מנהלות מאבק אזרחי נגד הסגירה של מקום עבודתן. בהפגנות החשפניות אוחזות בשלטים עם הכותרות "מיניות זו לא בושה", "חשפנות זאת אמנות" "לא, אני לא רוצה להיות מלצרית","תנו לרקוד בשקט","איראן זה כאן", "הסטיגמה הורגת", ומופנים כלפי ארגוני הנשים והעומדות בראשן. החשפניות מדברות על חייהן ועבודתן בקולן ובפנים גלויות ומתארות את הניצול וההשתקה שחוו דווקא מצד הארגונים הפמיניסטיים שנלחמו למען סגירת המועדונים מבלי שהסכימו לשמוע ולהתייחס לעובדות עצמן. הקרנת הסרט בספריית בית אריאלה בוטלה לאחר שנקבעה. הסיבה לביטול הייתה סעיף 10 בתקנון הספרייה הקובע כי "לא יוקרן תוכן שעלול להיות פוגעני". במאמר בעיתון "הארץ" כתבה רומי לוי, מנכל"ית שותפה בארגמן - ארגון נשים עובדות,"חישבו כמה רעש מקבל כל ציור שמוסר מקיר, לעומת השקט של אנשי התרבות והעיתונות מול צנזורה בבית אריאלה". "הלאפ דאנס האחרון", במסד הנתונים הקולנועיים IMDb (באנגלית) ביקורות ארז דבורה, "הלאפ דאנס האחרון": סרט נועז שמשמיע את קולן של החשפניות, באתר ynet, 20 באוקטובר 2021 שני ליטמן, "הלאפ דאנס האחרון" יוזם דיון חשוב על תעשיית המין - באופן שטחי ומניפולטיבי, באתר הארץ, 23 בספטמבר 2021 גלי כהן, אין לי בעיה עם עירום. למה שלא אקבל בשבילו כסף?, באתר הארץ, 10 באוקטובר 2021 אילן שאול, "הלאפ דאנס האחרון – סרט על חופש וזכויות אדם", באתר "פוסטה", 21 באוקטובר 2021 הלאפ דאנס האחרון, באתר פסטיבל הסרטים חיפה The Last Lap Dance, באתר "הוט דוקס"
בולו דו קאקו

בולו דו קאקו (בפורטוגזית: Bolo do Caco) הוא לחם שטוח כעין רדיד בצק עגול הנפוץ בארכיפלג הפורטוגזי מדיירה. הלחם עשוי מקמח, שמרים, מלח וחמאת שום שאותם מערבבים ואופים על אבן בזלת שטוחה הנקראת קאקו (Caco). לבולו דו קאקו גרסאות שונות ומלבד הגרסה הבסיסית, קיימות גם גרסאות במילוי בשר, תמנון או תפוחי אדמה. שם הלחם וצורתו נגזרים מהמילה בולו (Bolo), שפירושה עוגה. מדיה וקבצים בנושא בולו דו קאקו בוויקישיתוף מתכון להכנת בולו דו קאקו, באתר Portugueserecipes “Bolo do caco” bread, www.visitmadeira.com Faztáfood by Adelaide Marinheiro, Receita do Bolo do Caco típico da Ilha da Madeira, RECEITAS DE CULINÁRIA, ‏11 בפברואר 2011 (בפורטוגזית) Prego em Bolo do Caco, Cozinha à la Carte (@cozinhaalacarte) (בפורטוגזית)